Oligodon culaochamensis

Oligodon culaochamensis on maoliik vähehammasmao perekonnast, kelle elupaigaks on Vietnami Cù lao Chàmi saarestik. 

Liigi täiskasvanud isendid on keskmise suurusega (kogupikkus 582 mm). Kaelal ja keskkehal on neil 17–19 seljakilbise rida ja 15 või 17 rida enne kloaaki. Kõhukilbiseid on isastel 167–169 ja emastel 179–182. Sabaaluseid kilbiseid on isastel 63–66 ja emastel 51–52. Mao pead katvate soomuste hulgas on silmaeesne kilbis. Ninakilbis on paariline, anaalkilbis paaritu. Isastel on hemipeenis paaris, ogadega ja pikk, ulatudes 20. sabaaluse kilbiseni.

 Välislingid 
 [Herpetology • 2017 Oligodon culaochamensis • A New Species of the Genus Oligodon Fitzinger, 1826 (Squamata: Colubridae) from Cu Lao Cham Islands, central Vietnam], 7. juuli 2017
 SANG NGOC NGUYEN, LUAN THANH NGUYEN, VU DANG HOANG NGUYEN, HOA THI PHAN, KE JIANG, ROBERT W. MURPHY, A new species of the genus Oligodon Fitzinger, 1826 (Squamata: Colubridae) from Cu Lao Cham Islands, central Vietnam. Zootaxa. 4286(3); DOI: http://dx.doi.org/10.11646/zootaxa.4286.3.2

Kategooria:Colubridae